9. การควบคุมภายใน

ในการประชุมคณะกรรมการบริษัทครั้งที่ 1/2556 วันที่ 28 กุมภาพันธ์ 2556
โดยมีกรรมการอิสระและกรรมการตรวจสอบประชุมร่วมกัน
ได้ให้ความสำคัญต่อระบบการควบคุมภายใน มีวางระบบบริหารจัดการและติดตามผลอย่างต่อเนื่อง
เพื่อป้องกันและลดความสี่ยงที่อาจเกิดขึ้น
และมีคณะกรรมการตรวจสอบสอบทานประเมินระบบการควบคุมภายในควบคู่กัน
โดยมีแผนกตรวจสอบภายในรายงานผลต่อคณะกรรมการตรวจสอบ
ทำหน้าที่สอบทานระบบการปฏิบัติงานในฝ่ายต่าง ๆ ของบริษัทตามแผนการตรวจสอบประจำปี
ที่ได้รับอนุมัติจากคณะกรรมการตรวจสอบ ซึ่งมีวัตถุประสงค์ ดังนี้

1.  เพื่อความเชื่อถือได้และความถูกต้องของข้อมูล

2.  เพื่อการปฏิบัติตามนโยบาย แผนงาน กระบวนการปฏิบัติงาน และกฎระเบียบต่าง ๆ

3.  เพื่อการรักษาความปลอดภัยของสินทรัพย์

4.  เพื่อการดำเนินงานอย่างประหยัดและมีประสิทธิภาพ

5.  เพื่อการบรรลุวัตถุประสงค์ขององค์กรและเป้าหมายของการดำเนินงานหรือโครงการ

โดยมีโครงสร้างการควบคุมภายในทั้ง 5 องค์ประกอบ ตามมาตรฐาน (Committee of
Sponsoring Organization of The Tread way Commission : Coso)
ผลการประเมินการควบคุมภายใน สรุปได้ ดังนี้

1.  องค์กรและสภาพแวดล้อม (Organization Control and Environment)

-   มีการกำหนดนโยบาย
    เป้าหมายการดำเนินธุรกิจไว้อย่างชัดเจนและการกำกับดูแลให้เป็นไปตามเป้าหมายที่วางไว้

-   มีการกำหนดดัชนีชี้วัดเพื่อแนวทางการปฏิบัติงานของพนักงาน
    จัดทำคู่มือคุณภาพซึ่งเป็นเอกสารระดับนโยบาย

  จากผู้บริหารไปสู่ระดับปฏิบัติงาน

-   มีระบบ ISO 9001-2008 และการตรวจสอบภายในเป็นเครื่องมือและกลไกผลักดัน สนับสนุน
    ให้ฝ่ายบริหาร

  สามารถควบคุมการดำเนินงานได้อย่างมีประสิทธิภาพและประสิทธิผล
  เป็นประโยชน์ต่อการตัดสินใจในการ บริหารงานและมีประสิทธิภาพอย่างต่อเนื่อง

-   บริษัททำการทบทวนเป้าหมายการปฏิบัติงานอย่างสม่ำเสมอ
    วิเคราะห์สิ่งจูงใจให้แก่พนักงานอย่างสมเหตุสมผล

  โดยคำนึงถึงผลประโยชน์ของผู้ถือหุ้นเป็นสำคัญและสามารถสร้างผลกำไรสูงสุดให้แก่บริษัท

-   บริษัทมีข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผล

  ประโยชน์กับกิจการเป็นลายลักษณ์อักษรรวมทั้งบทลงโทษของบริษัท

-   บริษัทอยู่ระหว่างการกำหนดหลักจริยธรรมที่ละเอียดยิ่งขึ้นสำหรับพนักงาน
    เพื่อเป็นแนวทางในอนาคต บริษัท

  ยังยึดมั่นในคุณธรรมต่อคู่ค้า ให้การดูแลและสนับสนุนการทำงาน ชำระเงินตรงต่อเวลา
  ไม่เอารัดเอาเปรียบคู่ค้า

2.  การบริหารความเสี่ยง (Risk Management)

บริษัทได้ประเมินความเสี่ยงที่เกิดจากภายในและภายนอก
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ โดยนำปัญหาต่างๆ
เข้าพิจารณาร่วมวิเคราะห์ถึงเหตุการณ์
เพื่อกำหนดมาตรการแก้ไขและป้องกันในการเพิ่มความมั่นใจอย่างสมเหตุสมผลว่าความเสียหายหรือความผิดพลาดจะไม่เกิดขึ้น
หรือหากเกิดขึ้นจะต้องอยู่ในระดับที่ยอมรับได้
และแจ้งให้กับพนักงานและหน่วยงานที่เกี่ยวข้องรับผิดชอบในการติดตามเหตุการณ์
เพื่อให้ปฏิบัติตามมาตรการบริหารความเสี่ยงที่กำหนดไว้

3.  กิจกรรมการควบคุม (Control Activities)

บริษัทกำหนดนโยบาย แผนงาน และขั้นตอนในการปฏิบัติงาน
ให้บรรลุวัตถุประสงค์ขององค์กรโดยต้องได้รับการตอบสนองและปฏิบัติตามจากผู้บริหารและพนักงานในทุกระดับอย่างถูกต้องเข้มงวด
และกำหนดขอบเขตอำนาจหน้าที่และอำนาจอนุมัติในแต่ละระดับสายงานไว้อย่างชัดเจน
รวมทั้งได้กำหนดมาตรการการติดตามการดำเนินงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย ประกาศของคณะกรรมการกำกับตลาดทุน

4.  ข้อมูลสารสนเทศและการสื่อสาร (Information and Communication)

บริษัทให้ความสำคัญของข้อมูลที่ถูกต้องเพียงพอ และทันต่อเหตุการณ์
สามารถใช้ในการประกอบการตัดสินใจ

และส่งเสริมประสิทธิภาพของระบบการควบคุมภายใน
ได้กำหนดให้มีการประชุมคณะกรรมการบริหารทุกเดือน เพื่อติดตามการบริหารงานของคณะผู้บริหาร
โดยคณะผู้บริหารจะมีการประชุมเป็นประจำทุกสัปดาห์
ซึ่งจะมีการนำเสนอข้อมูลเพื่อให้ผู้บริหารพิจารณาอย่างครบถ้วนทุกแง่มุม ทั้งข้อมูลด้านการบริหาร
ข้อมูลทางเทคนิค ด้านการเงิน การบัญชี กฎหมาย เป็นต้น

5.  การติดตามและการประเมินผล (Monitoring)

    บริษัทกำหนดเป้าหมายการดำเนินธุรกิจ มีคณะกรรมการติดตามการปฏิบัติงาน
    ทบทวนและเปรียบเทียบผลการดำเนินงานของฝ่ายบริหารให้เป็นไปตามเป้าหมายที่กำหนดไว้อย่างสม่ำเสมอ
    บริษัทได้จัดให้มีการตรวจสอบการปฏิบัติตามระบบควบคุมภายใน
    โดยให้ผู้ตรวจสอบภายในเป็นผู้รับผิดชอบ ซึ่งมีความเป็นอิสระที่จะซักถามข้อมูล
    เพื่อรายงานผลต่อคณะกรรมการบริษัท หรือคณะกรรมการตรวจสอบ
    โดยกำหนดนโยบายให้ฝ่ายบริหารรายงานต่อคณะกรรมการบริษัททันที
    ในกรณีที่เกิดเหตุการณ์หรือสงสัยการทุจริต การฝ่าฝืนกฎหมาย และ/หรือการกระทำที่ผิดปกติใด
    ๆ อันอาจส่งผลกระทบต่อชื่อเสียงและฐานะทางการเงินของบริษัท